ԼԱՐՎԱԾՈՒԹՅՈՒՆ - սա կոնֆլիկտի եւս մեկ նախանշան է: Լարված հոգեվիճակը խեղաթյուրում է ըմբռնումը դիմացինի եւ նրա գործունեության վերաբերյալ: Մեր փոխազդեցությունը ծանրանում է բացասական դիրքորոշումներով և կողմնակակալ կարծիքներով, ձևավորվում են բացասական զգացմունքներ օպոնենտի նկատմամբ« միջանձնային հարաբերությունները դիմացինի հետ դառնում են մշտական անհանգստության աղբյուր: Անհանգստության մեջ գտնվող անձը հաճախ սեփական մտավախությունները սկսում է ներկայացնել որպես դիմացինի ցանկություն: Իրավիճակը նման է չոր փայտի, որը պատրաստ է բռնկման առաջին իսկ կայծից: